Endang Rahayu Sedyaningsih

dr. Endang Rahayu Sedyaningsih, MPH, DR.PH () adalah Mantri Kasihatan di Kabinit Indunisia Basatu II nang manjabat mulai 22 Oktubir 2009 sampai 26 April 2012.Mantri Kasihatan Maundurakan Diri matan Kabinit Sabalumnya sidin suah manjabat sabagai Kapala Pusat Panalitian wan Pangambangan Biomedis wan Parmasi, Badan Penelitian wan Pangambangan Depkes.

Endang madapat galar sarjana di Fakultas Kadukturan Universitas Indunisia tahun 1979 wan galar magistar wan duktur matan Harvard School of Public Health.

 Karier 
Endang mamulai karirnya di tahun 1979 sabagai duktur di Rumah Sakit Pertamina Jakarta. Inya bagabung lawan palayanan kasihatan masyarakat di tahun 1980 wan bagawi di dairah padalaman sabagai Kapala Puskismar Waipare di Nusa Tanggara Timur tiga tahun lawasnya.

Tahun 1983, inya pindak ka Jakarta wan manarusakan bagawi di palayanan kasihatan masyarakat di Ninas Kasihatan Prupinsi Jakarta. Tahun 1997, inya bagabung lawan Badan Nasional Panalitian wan Pangambangan Kasihatan (Badan Litbangkes) Depkes.

Inya bagasi sabagai panaliti di Pusat Panalitian Pangandalian wan Pangambangan Prugram Panyakit, NIHRD, salawas sa dekade labih. Salawas 6 bulan di tahun 2001, inya malaasakan waktunya bagawi di Kantur Pusat Urganisasi Kasihatan Dunia (WHO) di Jenewa, Swiss.

Inya diangkat sabagai Diriktur Pusat Panalitian Biomedis wan Prugram Pangambangan, NIHRD tahun 2007. Di bulan Uktubir 2009, inya diangkat sabagai Mantri Kasihatan Ripublik Indunisia ulih Presiden Susilo Bambang Yudhoyono wan bagabung lawan Kabinit Indunisia Basatu II. Di tanggal 26 April 2012, inya maundurakan diri matan pusisinya sabagai Mantri Kasihatan marga kundisi kasihatan.

 Kahidupan pribadi 
Sidin balaki Dr. Reanny Mamahit, SpOG, MM (Direktur RSUD Tangerang) wan baisi 2 anak lalakian wan 1 anak bibinian.Anak lalakian nang panambayan bangaran Arinanda Wailan Mamahit, nang kakdua bangaran Awandha Raspati Mamahit, wan anak bibinian nang paling halusnya bangaran Rayinda Raymanen Mamahit.

Di tanggal 26 April 2012, Endang mangundurakan diri matan kabinit takait lawan kundisi kasihatannya. Tanggal 2 Mei 2012, Endang maninggal dunia marga kanker paru lanjut di umur 57 tahun di RSCM, kira-kira jam 11.41 WIB.

 Rujukan 

Tumbung:Mantri Indunisia
Tumbung:Mantri Kabinit Indunisia Basatu II
Tumbung:Alumni Universitas Indunisia
Tumbung:Alumni Universitas Harvard
Tumbung:Duktur Indunisia
Tumbung:Urang matan Jakarta